b"\n_START_ARTICLE_\nBisbat de Port-Louis\n_START_SECTION_\nTerritori\n_START_PARAGRAPH_\nLa di\xc3\xb2cesi compr\xc3\xa8n tota l'illa de Maurici, aix\xc3\xad com les illes d'Agalega i Saint Brandon._NEWLINE_La seu episcopal \xc3\xa9s la ciutat de Port Louis, on es troba la catedral de Sant Llu\xc3\xads._NEWLINE_El territori s'est\xc3\xa9n sobre 1.862\xc2\xa0km\xc2\xb2, i est\xc3\xa0 dividit en 39 parr\xc3\xb2quies.\n_START_SECTION_\nHist\xc3\xb2ria\n_START_PARAGRAPH_\nEl vicariat apost\xc3\xb2lic de Maurici va ser erigit el 1819 mitjan\xc3\xa7ant els breus de l'11 de mar\xc3\xa7 i del 4 d'abril, prenent el territori del vicariat apost\xc3\xb2lic del Cap de Bona Esperan\xc3\xa7a i territoris adjacents (avui bisbat de Port Elizabeth). Origin\xc3\xa0riament el vicariat de Maurici comprenia, a m\xc3\xa9s de Maurici, tota Sud-\xc3\xa0frica, l'illa de Santa Helena, les Seychelles, Madagascar i tota Austr\xc3\xa0lia._NEWLINE_El 1829 ced\xc3\xad Madagascar al vicariat apost\xc3\xb2lic de Bourbon (avui bisbat de Saint-Denis de La R\xc3\xa9union)._NEWLINE_El 1834 ced\xc3\xad una porci\xc3\xb3 del seu territori per tal que s'erig\xc3\xads el vicariat apost\xc3\xb2lic de Nova Holanda i de Terra de Van Diemen  (avui arquebisbat de Sydney)._NEWLINE_El 6 de juny de 1837 ced\xc3\xad una nova porci\xc3\xb3 del seu territori per tal que s'erig\xc3\xads el vicariat apost\xc3\xb2lic del Cap de Bona Esperan\xc3\xa7a (avui bisbat de Port Elizabeth)._NEWLINE_El 7 de desembre de 1847 el vicariat apost\xc3\xb2lic va ser elevat a di\xc3\xb2cesi_NEWLINE_El 1852 ced\xc3\xad una nova porci\xc3\xb3 de territori per tal que s'erig\xc3\xads la prefectura apost\xc3\xb2lica de les Seychelles (avui bisbat de Port Victoria)._NEWLINE_Si b\xc3\xa9 la poblaci\xc3\xb3 cat\xc3\xb2lica era franc\xc3\xb2fona, les autoritats colonials brit\xc3\xa0niques van fer nomenar vicaris apost\xc3\xb2lics o bisbes missioners irlandesos angl\xc3\xb2fons. Aquesta situaci\xc3\xb3 cess\xc3\xa0 amb la independ\xc3\xa8ncia de l'illa el 1968._NEWLINE_El 31 d'octubre de 2002 ced\xc3\xad una nova porci\xc3\xb3 del seu territori per tal que s'erig\xc3\xads el vicariat apost\xc3\xb2lic de Rodrigues._NEWLINE_La poblaci\xc3\xb3 cat\xc3\xb2lica de l'illa est\xc3\xa0 constitu\xc3\xafda per criolls (descendents d'africans i mestissos), de franco-mauricians (descendents d'europeus); i de comunitats xineses i indo-mauricians conversos."